ຈີນ ແລະມາເລເຊຍ ຈະຊ້ອມລົບ ຮ່ວມກັນ ຄັ້ງທຳອິດ
ຈີນແລະມາເລເຊຍ ໄດ້ຕົກລົງກັນ ທີ່ຈະທຳການຊ້ອມລົບຮ່ວມກັນ ເປັນຄັ້ງທຳອິດ ໃນປີໜ້ານີ້.
ຈີນແລະມາເລເຊຍ ທີ່ໄດ້ອ້າງເອົາກຳມະສິດ ໃນເຂດນ້ຳແດນດິນ ກວມກັນນັ້ນໄດ້ຕົກລົງກັນທີ່ຈະທຳການຊ້ອມລົບຮ່ວມຄັ້ງປະຫວັດ ສາດ ໃນປີໜ້າ ທ່ານ Hishammuddin Hussein ລັດຖະມຸນຕີປ້ອງກັນປະເທດ ມາເລເຊຍໄດ້ປະກາດເລື້ອງນີ້ໃຫ້ຊາບ ໃນວັນພຸດມື້ນີ້ ລະຫວ່າງ ທຳການເຄື່ອນໄຫວ ຢ້ຽມຢາມກຸງປັກກິງ ຢ່າງເປັນທາງການເປັນ ເວລາ 3 ມື້ ທ່ານ Hussein ກ່າວວ່າ ນີ້ເປັນເທື່ອທຳອິດທີ່ສອງປະເທດຈະທຳ ການຊ້ອມລົບຮ່ວມກັນ ນັບແຕ່ໄດ້ສ້າງຕັ້ງ ສາຍພົວພັນໃນດ້ານ ປ້ອງກັນປະເທດຢ່າງເປັນທາງການ ໃນປີ 2005 ມາເລເຊຍແລະຈີນ ຕ່າງຝ່າຍຕ່າງອ້າງເອົາກຳມະສິດ ໃນຫຼາຍພາກສ່ວນທີ່ອຸດົມຮັ່ງມີດ້ວຍ ຊັບພະຍາກອນ ໃນເຂດທະເລຈີນໃຕ້ ຊຶ່ງຟີລິບປິນ ຫວຽດນາມ ແລະໄຕ້ຫວັນ ກໍພວມອ້າງເອົາກຳມະສິດຂອງຕົນ ໃນເຂດນ້ຳແດນດິນແຫ່ງນີ້ເຊັ່ນກັນ ຈີນຖືກກ່າວຫາໂດຍຫຼາຍປະເທດວ່າພວມປ້ອງກັນການກ່າວອ້າງຢ່າງແຂງຂັນເອົາກຳມະ ສິດໃນເຂດນ້ຳແດນດິນແຫ່ງນີ້ ຊຶ່ງເປັນພື້ນທີ່ ເກືອບທັງໝົດຂອງ 3 ລ້ານ 5ແສນຫຼັກກິໂລແມັດມົນທົນນັ້ນ ແຕ່ມາເລເຊຍຊຶ່ງມີຄວາມປິຕິຍິນດີນຳສາຍພົວພັນດ້ານເສດຖະກິດທີ່ແຂງແຮງກັບຈີນໄດ້ມິດ ງຽບມາຫຼາຍກວ່າໝູ່ ໃນການຕຳໜິຕິຕຽນການເຄື່ອນໄຫວຕ່າງໆຂອງກຸງປັກກິງໃນຂົງເຂດນັ້ນ